o
Iloa arkeen
Odotteletko, että olosuhteet muuttuvat elämässäsi
ennen kuin käsittelet asenteitasi?
Sillä aikaa kun odottelemme, meidän tulee jatkaa oikein toimimista.
Opi käsittelemään kärsimättömyyden tunnetta odottaessasi
positiivisia muutoksia elämääsi.
Raamattu sanoo Jumalan odottavan mahdollisuutta tehdä jotakin hyvää
niille, jotka häntä odottavat. Katso Jesaja 30:18.
Sanon uudestaan: Jumala odottaa, kaipaa, ikävöitsee osoittaakseen
suosiotaan niille, jotka hänta kaipaavat ja odottavat.
Jumala siis sanoo: odottaako teistä kukaan siellä minua?
Odottaako kukaan minun toimivan? Kenellä on toivo, kuka toivoo?
Sellaisten elämässä Jumala toimii. Ei passiivisten ihmisten, jotka vain
istuskelevat masentuneina ja lannistuneina...
Älä sano koskaan: en voi kuin rukoilla
Olen yrittänyt jo kaikkea muuta. Eikö olekin hölmö lausunto?
-En voi muuta kuin rukoilla, kaikkea on jo yritetty. Vain rukoilla..
Rukouksellahan kaikki tulisi aloittaa!
Rukoile odottaen saavasi, rukoile uskon rukouksia.
Tiedätkö mitä? Tämä ei tule automaattisesti, sinun pitää puhua
itsellesi.Olen ollut palvelustyössä 27 vuotta ja silti minun pitää
käskeä itseäni nousemaan ylös ja ottamaan positiivinen asenne
ja ymmärtämään,että Jumalan odottaminen ei ole vain jotain
negatiivista asennetta ja tunnustusta vaan uskomista ja toivomista
että Jumala toimii. Se on elämistä innostuksessa - ei depressiota
ja jatkuvaa pään alhaalla roikottamista.
Tein juuri opetussarjan, josta puhun lähiaikoina kun koen, että on aika -
se käsittelee intohimon ja innostuksen säilyttämistä Jumalaan.
Usein totumme liikaa siihen, mitä Jumala tekee, ja asiat
jotka ennen innostivat meitä ja saivat meidät rakastamaan elämää
menettivätkin merkityksen ja lakkasivat kiinnostamasta meitä.
On mahtavaa palvella Jumalaa! Miltäs tuntuisi, jos sinulla ei
olisikaan Jeesusta apunasi ongelmasi kanssa. Eipä olisi hääppöistä.
Katsotaan psalmi 25. Katsomme kolmea psalmia Jumalan odottamisesta.
Kuinka moni teistä tarvitsee tätä tänään?
Rakastan tätä ensimmäistä riviä ja olen alleviivannut sen keltaisella.
Ps.25:1. Sinun tykösi, Herra, minä ylennän sieluni.
Se on askel numero 1.
Herra, annan itseni sinulle. Älä anna Jumalalle vain rahojasi, anna itsesi.
Hän haluaa sinut.
Ps.25:2-4. Jumalani, sinuun minä turvaan;
älä salli minun joutua häpeään,
älkööt viholliseni saako riemuita minusta.
Ei yksikään, joka sinua odottaa, joudu häpeään;
Kuinka meidän siis tulee odottaa? Toiveikkaina (engl. kielinen raamattu)
Jae 3: Ei yksikään, joka sinua odottaa, joudu häpeään;
häpeään joutuvat ne, jotka ovat syyttä uskottomat.
Herra, neuvo minulle tiesi, opeta minulle polkusi.
Tässä hän sanoo: odotan toiveikkaana, Jumala, näytä minulle mitä tehdä.
Jos näytät minulle jonkin tehtävän, teen sen Jumala, koska Sinä olet
hankkeen takana ja voimana, mutta jos et näytä mitään, istun tässä ja
odotan että toimit ihmeellisellä tavalla elämässäni.
Jumala voi tehdä hetkessä sen, mikä kestää meiltä 25 vuotta.
Se nainen joka todisti täällä, että hänellä oli kauhea lonkka kipu
21 vuotta - päivittäistä kipua.
Asteikolla 1 -10 hän sanoi kipunsa olleen 15 eli yli asteikon.
21 vuotta! Tuossa ajassa ehti käydä lukemattomia kertoja lääkärissä
ja syödä valtavat määrät lääkkeitä ja hetkessä konferenssissamme
rukoillessamme parantumista Jumala paransi hänet ja nyt kolme vuotta
myöhemmin kipu on vieläkin poissa. Hän ei kyennyt tekemään kivulleen
mitään vuosiin, mutta Jumala kykeni parantamaan hänet hetkessä.
Odota toiveikkaana.
Minusta tuntuu tärkeältä kertoa tämä sinulle tänään. Älä odota ja samalla
anna negatiivista tunnustusta.
Älä mene ystäviesi kanssa lounaalle ja puhu koko ajan ongelmastasi
sitten kerrot, kuinka odotat Jumalaa. Jos puhutkin ongelmastasi
kaikki me puhumme niistä, mikä ei ole väärin,mutta puhu positiivisesti
Näin on tapahtunut, mutta uskon,että Jumala kykenee muuttamaan asiat.
Uskon Jumalan pystyvän tekemään jotakin hyvää tästä kaikesta.
En aio menettää iloani. En aio menettää toivoani. Aion odottaa
Jumalaa ja vaikka asiat eimenisi odotusteni mukaan, odotan silti
Jumalan saavan tästä aikaan jotakin hyvää.
Rupeatko ajattelemaan positiivisesti elämässä?
Läpi koko tämän psalmin Daavid tunnustaa uskoaan,ei pelkoaan
Hän ei puhu ylen määrin ongelmastaan, vaan toivostaan Jumalaan, joka ei vie
häntä häpeään tai jätä häntä ilman vastausta.
Katsotaan Ps. 33:22.
Innostuin tästä luettuani sen ja sanoin kotonani ihan ääneen
-Jeesus, halleluja, tämä on hyvää tekstiä!
Ps.33:22. Sinun armosi, Herra, olkoon meidän päällämme
niinkuin me panemme toivomme sinuun.
Oliko tämä teidänkin mielestä hyvin sanottu?
Toisin sanoen, hän sanoo: siihen asteeseen saakka, kun me pistämme
toivomme Sinuun, siihen saakka, Jumala, anna armosi ja hyvyytesi
näkyä elämässämme.
Jos minulla on vain vähän toivoa Jumalaan, saan vähän apua
Jos toivoni Jumalaan on suuri, saan paljon apua.
Tiedätkö, mitä ajattelen? Voimme saman tien lopettaa toivomme laittamisen
muihin ihmisiin tai itseemme tai tämän maailman systeemeihin
ja laittaa toivomme Jumalaan, että Hän tekee sen, mitä tarvitsee tehdä.
Tiedätkö mitä? Jos Jumala ei pysty tekemään sitä, niin en minäkään.
Myös psalmissa 37:34 kerrotaan jotakin tärkeää: odottaessamme
meidän tulee ottaa vaari Hänen tiestänsä, pitää Hänen käskynsä.
Kuuntele tarkasti: odottaessamme meidän tulee jatkaa oikein toimimista.
Kun minulla on henkilökohtainen ongelma, se ei oikeuta minua
jättäytymään syrjään ja lopettamaan Jumalan kutsun seuraamista.
Kun minulla on henkilökohtainen ongelma, se ei tarkoita, ettei minun
tarvitsisi antaa kymmenyksiä ja osallistua kolehtiin.
Kun on henkilökohtainen ongelma, se ei tarkoita, että minulla
olisi vapaus kohdella muita ihmisiä huonosti, koska minulla sattuu
olemaan jokin ongelma ja siksi sinun täytyy ymmärtää äreyteni.
Nyt kyllä puhun asiaa jollekin tänä iltana!
Sanot odottavasi Jumalaa, mutta jatkatko Hänen käskyjensä pitämistä?
5. Mooseksen Kirjan luku 8 kertoo kuinka Jumala johdatti Israelilaisia
erämaassa 40 vuotta ja raamattu sanoo, Hän johti heitä pitkän ja
vaikean tien kautta, jotta Hän voisi tehdä heistä nöyriä ja
koetella heitä noudattavatko he Hänen käskyjään.
Jos et palvo Jumalaa erämaassa, et palvo Häntä vuorten huipuilla.
Odota Jumalaa. Jesaja 40:31 sanoo -
mutta ne, jotka Herraa odottavat, saavat uuden voiman -
he kohottavat siipensä kuin kotkat.
Jotakin tapahtuu heidän odottaessaan ja he vahvistuvat.
Mutta ne, jotka Herraa odottavat, saavat uuden voiman -
he kohottavat siipensä kuin kotkat. He juoksevat eivätkä näänny -
he vaeltavat eivätkä väsy. Mitä siis tapahtuu,kun odotat Jumalaa?
Saat voiman siihen mitä Jumala näyttää sinulle mitä sinun on tehtävä
kun Hän näyttää jonkin tehtävän. Jos et ole saanut voimaa Jumalalta...
Se mitä usein ihmisille tapahtuu, on että he eivät pidä uskoaan vahvana
ja ongelmien tullessa he yrittävät nopeasti vahvistua.
Olisimme erittäin viisaita, jos käyttäisimme tietyn osan päivästä
päivittäin odottaen Jumalaa, odottaen Hänen läsnäolossaan sanoen:
Jumala, rakastan Sinua. Odotan Sinua. Odotan Sinun toimivan elämässäni.
Kiitos, että vahvistat minua. En tiedä vielä huomisesta, mutta Jumala haluan
olla valmistautunut, kun se tulee.
En halua olla nynny, valittava, negatiivinen ja arvosteleva.
Haluan pysyä rauhallisena, säilyttää malttini ja olla tyynenä.
Jos odotat Jumalaa, Hän tulee lopultakin käskemään sinua tekemään
jotakin, mutta kuuntelepa tätä: se ei välttämättä ole jotakin, mitä
haluat tehdä, joten tarvitset Jumalan voimaa toteuttaaksesi Jumalan tahdon.
Mitä jos Hän käskeekin sinua kohtaamaan ja selvittämään asiat
jonkun ihmisen kanssa, etkä haluaisikaan?
Tiedätkö mitä? Monet teistä ette pidä selkkauksista, pakenette mielummin.
Usein Jumala kuitenkin haluaa meidän joutuvan vastakkain ihmisten kanssa
ja asettumaan vastakkain elämän pahuuksia vastaan.
Mitä jos Jumala haluaakin sinun pysyvän uskollisesti jossain asiassa
mistä itse haluaisit juosta karkuun? Tai jos Jumala haluaa sinun lähtevän
pois jostakin, johon haluaisit jäädä? Täytyy saada voimia toimia oikein.
Mitä jo olet vahingollisessa ihmissuhteessa - jos roikut kiinni
jossakin ihmisessä, joka vetää sinua vain enemmän ja enemmän syntiin -
mutta tunteesi ja sielusi on kiinni hänessa ja pelkäät yksin jäämistä?
Mitä jos Jumala sanoo: olet odottanut minua ja vakuuttunut
sydämmessäsi, että sinun tulee päästä pois siitä ihmissuhteesta -
koska se myrkyttää elämäsi ja sinun tulee lähteä -mutta et haluaisi -
tarvitset voimaa ja armoa Jumalalta lähteäksesi. Tai jos Jumala haluaa
sinun pysyvän jonkun ihmisen kanssa, etkä ollenkaan haluaisi olla -
Itse ajattelet: -nyt kyllä lähden!
En aio sietää sinua enää yhtään päivää!
Mitä jos olet kuin Haagar (1Moos.16:6-9)
Haagar juoksi pakoon Saaraita, joka kohteli häntä huonosti.
Jumala löysi Haagarin paossa erämaasta ja käski hänen palata
Saarain luokse ja ottamaan nöyrästi vastaan hänen kurituksensa.
Palaa takaisin!
Puhun teistä jollekin tänä iltana!
Mitä jos mieheni Dave olisi luopunut toivosta suhteeni alkuvuosina -
minun kanssani ei ollut kovin helppoa elää, minulla oli paljon ongelmia -
eikä kaikki ollut edes omaa syytäni, minua oltiin kohdeltu huonosti -
enkä tiennyt kunnolla kuka olin tai kuinka minun tulisi käytäytyä.
Tarvitsin apua. Tiedätkö mitä? Jumala voi antaa tehtäväksesi
auttaa jotakuta, eikä se ehkä tunnu mukavalta aluksi muutamaan vuoteen
Etkös rukoillut, että Jumala saisi käyttää sinua? -Kyllä, Jumala, mutta
en tarkoittanut ihan tällaista...
Etkö halunnut Jumalan ottavan sinut käyttöönsä?
Haluaisimme auttaa mukavia ihmisiä sellaisia, jotka vastaavat nopeasti
takaisin rakkaudellaan. Entä jos Jumala haluaa sinun lähtevän tai
jäävän ja se onkin vastoin omaa tahtoasi?
Mitä jos sinulla on pomo, joka ajaa sinut hulluksi, mutta oletkin ainoana
valona työpaikallasi? Itse haluaisit lähteä, mutta Jumala
tarvitseekin sinua jäämään.
Jumala, haluan olla käytössäsi, mutta vain, jos se tuntuu mukavalta...
Mitä jos odotat Jumalalta läpimurtoa ja Jumala haluaakin sinun ottavan
ensiaskeleen sovinnon teossa. Rukoilet rauhaa, mutta
Jumala haluaakin, että menet ja teet rauhan ja sovinnon.
Haluan sinun olevan se osapuoli
joka ensimmäisenä puhuu ihmiselle, joka kohteli sinua huonosti,
en halua sinun odottavan heitä luoksesi tai että teen ihmeen.
Haluan, että menet minun voimassani ja olet rauhantekijä.
Haluan, että nöyrryt ja olet valmis unohtamaan menneet, olemaan ystävä
-En pysty tuohon Herra!
Olen huomannut, että on parempi nöyrtyä ja pyytää anteeksi
kuin pysyä kiihtyneenä.
Mitä jos Jumala käskee sinua kylvämään siementä tai
antamaan pois jotakin, jotta saat läpimurtosi?
Olen rukoillut erästä asiaa pitkään ja tiedän, että joskus sitä unohtaa
joitakin niistä periaatteista, jotka Jumala on opettanut.
Uhraan säännöllisesti ja uskon, että Jumalan suojelu on ylläni,
mutta on aikoja, jolloin tarvitsen lämpimurron
ja Jumala on näyttänyt minulle, että voidakseni niittää jollain tietyllä
alueella, minun tarvitsee kylvää erityinen siemen. Joka kerta sen
on täytynyt olla jotakin, jolla todella on merkitystä minulle.
Se ei voi olla vain jotakin, jota en tule kaipaamaan muutenkaan.
Tarvitsin läpimurron liittyen televisio-ohjelmiimme ja katselin
jotakuta toista televisiossa hiljattain ja tunsin Jumalan haluavan
minun kylvävän siemenen.
Me lahjoitamme palvelustyömme kautta rahaa koko ajan
ja ajattelin ok, lahjoitan sieltä uhrilahjan - Jumala sanoikin ei -
haluan että sinä itse annat lahjan. -Haluan sinun antavan lahjan omalta
ostoksille varatulta tililtäsi. Eikä kyseessä ollut pieni rahalahja...
Nieleskelin syvään kolmeen kertaan, koska olin jo pyörinyt saman vuoren
ympärillä useita kertoja ja tiesin, että minun tarvitsee vain totella.
Haluatteko tietää jotakin? Seuraavana päivänä sain läpimurtoni!
Odotan Herraa säännöllisesti - ellen tekisi näin, en ehkä olisi
saanut voimaa tehdä sitä, sillä en itsessäni olisi halunnut tehdä niin -
mutta ne, jotka Herraa odottavat, saavat uuden voiman.
Sitten kun Jumala käskee sinun tehdä jotakin, pysytyt tottelemaan
ja tekemään sen, mitä Jumala on käskenyt.
Entä jos kuulet Jumalalta: odota Minua vielä vähän aikaa.
En halua odottaa enää yhtään!
Uskon, että rauhallisena pysyminen on tapa, jolla
näytämme luottavamme Jumalaan.
Katsotaan 2Tim.4:2
Saatteko opetuksestani mitään irti?
Olette hiljaisia. Rohkaiskaa vähän!
No nyt tuntuu jo paremmalta!
2Tim.4:2 Tämä on hyvää tekstiä.
Luen ensin jakeesta 2 jotain, mikä ei heti kuullosta asiaankuuluvalta,
mutta se on. Paavali antoi Timoteukselle ohjeita
Jumalan kutsusta hänen elämälleen ja evankeliumin saarnaamisesta
ja sanoi: saarnaa sanaa, astu esiin sopivalla ja sopimattomalla ajalla
nuhtele, varoita, kehoita, kaikella pitkämielisyydellä ja opetuksella.
Engl. kielinen raamattu sanoo lisäksi:
opettajana näytä heille heidän vikansa
Jumala haluaa meidän myös näyttävän ihmisille jotakin, ei vain käskeä
näyttäkää ihmisille, missä kohdin heidän elämänsä on vialla.
Jae 3: Tulee näet aika, jolloin ihmiset eivät siedä kuulla
tervettä oppia vaan haalivat itselleen halunsa mukaisia opettajia
kuullakseen sitä mitä kulloinkin mieli tekee.
Jotkut ihmiset eivät suostu kuuntelemaan totuutta -
jos totuus alkaa käsitellä heitä, eli heidän tulisi muuttua, silloin he
lähtevät sieltä missä ovat ja hakevat vikoja opettajasta
ja etsivät uuden opettajan, joka puhuu sen, mitä he haluavat kuulla.
Kuinkahan moni ihminen on sulkenut TV:n minun ohjelmani aikana?
Äläkä vaan sulje nyt telkkaria! Mutta vakavasti puhuen -
monikohan on kääntänyt kanavalle ja katsonut ohjelmaa ja olen puhunut
jotakin synnistä, antamisesta, asenteista tai jotakin, mitä he
eivät ole halunneet kuulla ja vaihtaneet heti kanavaa.
Nyt olen jo niin monella kanavalla, että on vaikea ohittaa minut!
Voit käännellä kanavia ja taas olen ruudussa!
Ihmiset löytävät minut aikoina, jolloin en edes näy TV:ssä,
keskellä yötä ja kaikenlaista on sattunut.
Nautin kun kuulin erään miehen todistuksen,
hän tuli tänne lavalle ja kertoi, että Jumala oli yrittänyt puhutella
häntä, eikä hän halunnut olla tekemisissä asian kanssa
Hän ei halunnut kuunnella tai elää kristityn elämää. Hän sanoi:
-Yhtenä iltana käänsin kanavia TV:ssa ja satuin katsomaan ohjelmaasi
enkä todellakaan halunnut kuunnella sinua. Ajattelin: Kuka tuo nainen
oikein luulee olevansa? Rohkea, suurisuinen nainen joka huutaa
kaikille ja käskee mitä heidän tulee tehdä.
Tuo mies jatkoi: -Yritin vaihtaa kanavaa ja kaukosäädin ei toiminut.
Ajattelin vian olevan paristoissa ja hain uudet ja vieläkään muut
napit kaukosäätimessä eivät toimineet, paitsi
äänenvoimakkuuden sai kovemmalle...
Kysyin mieheltä selvisikö hänelle koskaan, mikä laitetta vaivasi
Hän sanoi: Heti kun ohjelma päättyi, kaukosäädin alkoi taas toimia.
Toistan vain, mitä tuo mies kertoi.
Ei auta, vaikka sulkisit ohjelmani, jos et pidä sanomisistani.
Koska törmäät vielä minuun tai johonkin toiseen ja lopulta Jumala
saattaa totuuden tietoisuuteesi, koska vain Hän voi sinut vapauttaa.
Voit löytää korvaan kutkuttelijoita, mutta et pääse vapauteen.
Meidän tulee saada sitä, mitä me tarvitsemme, ei sitä mitä haluamme.
Paavali käski Timoteusta saarnaamaan.
Saarnaamaan totuutta sopivalla ja sopimattomalla ajalla,
koska aikaa on vähän.
Hän käski näyttää ihmisille mikä heidän elämässä oli vialla.
2Tim 4:5: Mutta ole sinä raitis kaikessa, kärsi vaivaa
tee evenkelistan työ, toimita virkasi täydellisesti.
Engl.kielisessä raamatussa lisäksi ilmaisu: pysy rauhallisena.
Olen huomannut, että jos pysyn rauhallisena,
kasvaa voitelu elämässäni.
Markuksen evankeliumissa luvussa 4 Jeesus pysyi rauhallisena myrskyn
keskellä ja se antoi hänelle valtaa mysrkyn yli. Opetuslapsilla ei ollut
itsessään rauhaa ja he eivät siis voineet puhua rauhaa myrskylle.
Kysymys ei ole ulkoisista teoistamme, vaan sisäisestä rauhasta.
1Piet.3 sanoo rauhaisan hengen olevan Jumalan silmissä kallis.
Kaikki suunnittelijat varokaa! Kun suunnittelette täydellisen
päivänne tai täydellisen viikkonne, saatatte itsenne ja systeeminne
sekasortoon, koska harvemmin täydelliset suunnitelmat toimivat...
Jumala näytti minulle jotakin, ja haluan jakaa sen teille -
Kuinka monet teistä ovat todellisia suuria suunnittelijoita? Aika monet.
Toinen tyttäristäni ei suunnittele mitään, toinen taas
suunnittelee joka sekunnin päivässä.
Kumpi on rauhallisempi? Se, joka ei suunnittele. Hänelle sopii kaikki.
Mitä teet Laura, voinko tulla kylään? -En mitään, tottakai voit!
Jumala on luonut meistä erilaisia ja eri tehtäviin, joten kenenkään
ei tule pyydellä anteeksi sitä, millainen on -
on mielenkiintoista, että joskus suurin vahvuutemme kääntyykin
suurimmaksi heikkoudeksemme.
Juuri suurinta vahvuuttasi voi saatana käyttää itseäsi vastaan.
Mielestäni meillä tulisi olla suunnitelma, sillä ne jotka eivät
suunnittele. eivät useinkaan saa mitään aikaan.
Minulla on koko ajan suunnitelma. Mutta näin Jumala minulle
puhui. Muista sinäkin tämä: tee suunnitelma ja vie rukouksessa
suunnitelma Jumalalle ja uhraa se Jumalalle uhrina. Toisinsanoen
-Nyt Jumala, minulla on suunnitelma ja nämä asiat haluaisin nähdä
tapahtuvan tänään, tällä viikolla, lomalla tms., mutta jätän sen
uhriksi sinulle Jumala, jos se ei ole tahtosi mukaista, niin
päätän jo etukäteen, etten järkyty vaikkei suunnitelmani toteutuisikaan.
Tänään puhuimme rauhallisuuden tärkeydestä ja varmaan miljoonat
katsojat ovat tilanteissa, joissa heidän tulee pysyä rauhallisina.
Jos itselläsi on sellainen tilanne,et ole ainoa tai jokin outo ilmestys
meille kaikille tapahtuu niin melko säännöllisesti.
Jeesus puhui asiasta mm. Joh.16:33
Tämän minä olen teille puhunut, että
teillä olisi minussa rauha. Maailmassa teillä on ahdistus;
mutta olkaa turvallisella mielellä: minä olen voittanut maailman.
Jeesus siis käskee meitä pysymään rauhallisina.
Tarjoamme kaksi-osaista sarjaa nimeltä Calm Down and Cheer Up.
Uskon tämän opetussarjan olevan piristävä ja hyödyllinen sinulle.
Kirjani "Enjoying Where You Are on the Way to Where You Are Going"
on myös hyödyllinen.
Muista, haluamme, että iloitset arjestasi. Kohta saat tilaus ohjeet.
Jumala sinua siunatkoon ja toivottavasti nähdään taas pian!
Elämä on täynnä odottamattomia yllätyksiä.
Turhautumisia, harmeja, suuttumusta. On kuin taistelisi koko päivän.
Silloin sinun tulee tehdä valinta.
Yksi ensimmäisistä ajatuksista järkytyksen tunteen tullessa
tulee olla: Minun täytyy rauhoittua. Joyce Meyerin kaksi-osainen
opetussarja "Calm Down and Cheer Up"
ja kirja" Enjoying Where You Are on the Way to Where You Are Going"
auttavat sinua rauhoittumaan kiihtymyksen keskellä.
Soita tai tilaa osoitteesta: www.joycemeyer.org
Sammutan työkseni tulipaloja koko päivän, mutta kotiin tultuani
haluan sytyttää omia tulia.
Ihmisissä on paljon muutakin,kuin mitä heti ensi silmäyksellä huomaa -
aivan kuten Joyce Meyerin kuukausittaisessa lehdessäkin.
Lehti sisältää mielenkiintoisia artikkeleita ja haastatteluja
ihmisistä, jotka ovat löytäneet tien iloita elämänsä jokaisesta päivästä.
Löydät myös keinoja ongelmista selviytymiseen ja opit kuinka
Jumalan Sana voi tulla eläväksi sinulle päivittäin.
Saadaksesi tämän ilmaislehden, liity tukijäseneksemme tai soita ja
pyydä "Enjoying Everyday Life" - lehteä.
Mitä tahansa elämässäni tapahtuukin, löydän aina rohkaisua
ja uusia näkökulmia Joyce Meyerin kotisivuilta.
Menkää kaikkeen maailmaan 24 tuntia vuorokaudessa - www.joycemeyer.org
Joyce Meyer uskoo, että Jumalalla on tulevaisuus ja tarkoitus elämällesi
ja että sinulla on uskomattoman ihana kohtalo.
Kuukausittainen tukesi on tärkeä. Joyce voi silloin vaikuuttaa
säännöllisesti elämääsi ja antaa uusia oivalluksia
ja tietoa Jumalan Sanasta television, kasettien, lehtemme
ja kuukausittaisten kirjeiden kautta.
Lisäksi kun liityt tukijäseneksi, olet elintärkeässä
asemassa muuttamassa miljoonien ihmisten elämää ympäri maailmaa.
Ota yhteyttä ja auta meitä viemään tätä elämää muuttavaa sanomaa
jokaiseen maahan ja jokaiseen kaupunkiin, jokaisena päivänä.
Jos sinulla on jotakin tarpeita tai rukousaiheita, kerro meille
niin rukoilemme kanssasi ja Jumala voi muuttaa asian.
Käy myös internet-sivuillamme www.joycemeyer.org
Sieltä löydät lisätietoja meistä ja voit tilata mm. opetusmateriaaleja
Ota yhteyttä meihin tänään jatkaessasi matkaasi iloiten arjesta.
Suomennos: Sabrina Norlamo